recursal/SuperWikiNEXT-32B huggingface dataset:
Martine Aubry
**Martine Aubry** (født 8. august 1950 i Paris) er en fransk politiker. Siden mars 2001 har hun vært borgermester i Lille, og i november 2008 ble hun valgt til leder av det franske sosialistpartiet (PS), et verv hun innehadde til 2012.

Liv og virke
------------

### Bakgrunn

Aubrys far, Jacques Delors, var tidligere finansminister under president François Mitterrand, og satt som president for Europakommisjonen i ti år (1985–1995).

### Politisk karriere

Martine Aubry gikk inn i PS i 1974, og ble utnevnt til arbeidsminister av daværende statsminister Édith Cresson i 1991. Hun mistet denne posten i 1993 da høyresiden vant valget. Hun fikk posten som arbeids- og solidaritetsminister da Lionel Jospin ble valgt til statsminister i 1997.

Hun er mest kjent for å ha fått vedtatt den kontroversielle loven om 35-timers arbeidsuke, kjent som «Loi Aubry» (etter den franske tradisjonen med å navngi lover etter ministeren som innfører dem), som reduserte den normale arbeidsuken fra 39 til 35 timer.

Hun gikk av som minister i 2001 for å bli valgt til ordfører i Lille etter Pierre Mauroy. Til overraskelse for mange franske velgere og Aubry selv, mistet hun deretter plassen i Assemblée nationale i parlamentsvalget 2002. 

#### Kampen om ledervervet i november 2008

Sosialistpartiets valg av ny leder i november 2008 ble uvanlig spennende. Partiets landsmøte greide ikke å bli enige om hvem som skulle overta ledervervet etter François Hollande, og ledervalget ble lagt ut til uravstemning blant partiets medlemmer. I første valgomgang fikk Martine Aubry 34,73 prosent av stemmene, mens Ségolène Royal, som tapte mot Nicolas Sarkozy i presidentvalget 2007, fikk 42,45 prosent. I og med at ingen av kandidatene fikk over halvparten av de avgitte stemmene, ble det arrangert en andre valgomgang. Da de ca. 250 000 stemmene var talt opp, skilte det bare 102 stemmer i Aubrys favør (50,04 % mot 49,96 %).

Referanser
----------

1. ↑   Who's Who in France, Who's Who in France biografi-ID 9344[Hentet fra Wikidata]
2. ↑   Munzinger Personen, Munzinger IBA 00000020106, besøkt 9. oktober 2017[Hentet fra Wikidata]
3. ↑   Babelio, Babelio forfatter-ID 126368[Hentet fra Wikidata]
4. ↑   Genealogics, genealogics.org person ID I00627271[Hentet fra Wikidata]
5. ↑   Genealogics[Hentet fra Wikidata]
6. ↑   French National Directory of Representatives, 14 January 2020[Hentet fra Wikidata]

Eksterne lenker
---------------

* Profil på CityMayors.com

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CiNii **·** Munzinger (iba)
 |
**Alberto Ramos Sesma** (født 25. mars 1909 i Zanatepec i Oaxaca, død 17. mars 1967) var en mexicansk polospiller som deltok i de olympiske leker 1936 i Berlin.

Ramos vant en olympisk bronsemedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Ramos var med på det mexicanske laget som kom på tredjeplass i poloturneringen bak Argentina og Storbritannia. De tapte mot Storbritannia med 11-13 og mot Argentina med 5-15 i den innledende runden. I bronsefinalen møtte de Ungarn som de beseiret med 16-2. De andre spillerne på laget var; Juan Gracia, Julio Mueller og Antonio Nava. Ramos spilte i alle Mexicos tre kampene i poloturneringen.

OL-medaljer
-----------

* 1936 Nazi-Tysklands flagg Berlin - Bronse Bronse i polo Mexicos flagg Mexico

Eksterne lenker
---------------

* (en) Alberto Ramos – Olympedia Rediger på Wikidata

* (en) Alberto Ramos – Sports-Reference (OL-resultater – arkivert) Rediger på Wikidata

* (en) Alberto Ramos – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Datong–Puzhou-banen**, også kalt **Tongpu-banen**, er en jernbanestrekning i provinsen Shanxi i Folkerepublikken Kina. Den ble bygd i 1930-årene, og frakter både passasjeren og gods. I 2012 var det den strekning med mest godstransport i hele Kina.

Beskrivelse
-----------

Strekningen begynner nord i Shanxi, i Datong. Shanxi er den provins i landet med de største kullforekomstene, og meget av dette transporteres med tog. I Shanxi befinner seg derfor 15 av Kinas 20 største godsstasjoner. Datong har landets nest største godsstasjon og er også utgangspunkt for jernbanestrekningen Datong-Qinhuangdao mot øst.

Avsnittet fra Datong til provinshovedstaden Taiyuan har særlig sterk godstrafikk. Nord i Taiyuan er det mange industrianlegg som er tilsluttet Datong–Puzhou-banen med egne stikkspor. Taiyuan er Kinas største jernbaneknutepunkt for godstrafikk.

Den sørlige strekningen fortsetter fra Taiyuan via Jiexiu, Linfen og Yuncheng til Puzhou, en bydel av Fenglingdu ved Shanxis sørgrense. Fra Puzhou går det videre en annen jernbanestrekning til Xi’an.

* Portalen til Fenglingdu-tunnelen,grensen mellom jernbanebyråene for Taiyuan og Xi'anPortalen til Fenglingdu-tunnelen,  
grensen mellom jernbanebyråene for Taiyuan og Xi'an
* Seksakslede godstoglokomotiver i TaiyuanSeksakslede godstoglokomotiver i Taiyuan
* Dobbeltlokomotivet SS4 benyttet for kulltogDobbeltlokomotivet SS4 benyttet for kulltog

Referanser
----------

1. 1 2  Zhenhua Chen, Kingsley E. Haynes: *Chinese Railways in the Era of High-Speed.* Emerald Group, Bingley 2015, ISBN 978-1-78441-985-1, s. 12–17.

Eksterne lenker
---------------

* (en) Datong-Puzhou Railway – kategori av bilder, video eller lyd på Commons
* OpenStreetMap-Relation *Datong–Puzhou Railway*
**Vilibald Šťovík** (født 9. oktober 1917 i Praha, død 8. november 1948 i Den engelske kanal) var en tsjekkoslovakisk ishockeyspiller som deltok i de olympiske vinterleker 1948 i St. Moritz.

Šťovík vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen bak Canada

Ishockeyturneringen ble avviklet som en enkeltserie med ni lag, der alle lagene møttes en gang. Både Tsjekkoslovakia og Canada vant sju kamper og spilte en uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.

Šťovík omkom i en flyulykke 1948. Flyet mellom Paris og London med spillere på tsjekkoslovakias herrelandslag i ishockey krasjet i Den engelske kanal.

OL-medaljer
-----------

* 1948 Sveits’ flagg St. Moritz - Sølv Sølv i ishockey Tsjekkoslovakias flagg Tsjekkoslovakia

Referanser
----------

1. ↑   Tsjekkias olympiske komité, www.olympic.cz, besøkt 18. mars 2021[Hentet fra Wikidata]

Eksterne lenker
---------------

* (en) Vilibald Šťovík – Olympedia Rediger på Wikidata

* (en) Vilibald Šťovík – Sports-Reference (OL-resultater – arkivert) Rediger på Wikidata

* (cz) Vilibald Šťovík – Tsjekkias olympiske komité Rediger på Wikidata

* (en) Vilibald Šťovík – Eurohockey.com Rediger på Wikidata

* (en) Vilibald Šťovík – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Werner Fabricius** (1633–1679) var en tysk organist og komponist.

Liv og virke
------------

### Bakgrunn

Werner Fabricius var sønn av organisten i Itzehoe, Albert Fabricius. Kort etter at gutten ble født, fikk faren en stilling i Flensburg, der Werner vokste opp og gikk på skole. Allerede i ung alder spilte han så godt at han fikk spille for kong Kristian IV.

Thomas Selle formidlet kontakt slik at Fabricius fikk begynne på det prestisjefylte *Gelehrtenschule des Johanneums* i Hamburg, der han fikk undervisning av Selle og Heinrich Scheidemann. Senere studerte Fabricius rettslære i Leipzig og ble advokat, men var også organist ved Nikolaikirche og musikkdirektør ved *Paulinerkirche*. Han var den første musikkdirektøren ved Universitetet i Leipzig, og ble værende i byen til sin død.

Fabricius ble kjent i vide kretser som organist og orgelekspert. I 1675 gav han ut en håndbok for orgelbyggere, *Unterricht, wie man ein Orgelwerk, obs gut und beständig sey, nach allen Stücken, in- und auswendig examinieren, und so viel möglich probieren soll*. Et opprykk kom ut i Frankfurt og Leipzig i 1756.

Under tittelen *Deliciae harmonicae, oder Musikalische Gemüths Ergätzung …* skapte han enkelte femstemmige suiter, dessuten skrev han kirkelig vokalmusikk og andre mindre verk. Teologen Johann Albert Fabricius var hans sønn.

Kilder
------

* (de) Moritz Fürstenau: «Fabricius, Werner». I *Allgemeine Deutsche Biographie* (ADB). Bind 6, Duncker & Humblot, Leipzig 1877, s. 525 f.
* (de) Christiane Engelbrecht: «Fabricius, Werner.» I *Neue Deutsche Biographie* (NDB). Bind 4, Duncker & Humblot, Berlin 1959, ISBN 3-428-00185-0, s. 733 (digitalisering).

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   International Music Score Library Project, IMSLP-identifikator Category:Fabricius,\_Werner, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 22. desember 2014[Hentet fra Wikidata]
4. ↑   Q27771647[Hentet fra Wikidata]
5. ↑   Fabricius, Johann Albert[Hentet fra Wikidata]
6. ↑  «Arkivert kopi». Arkivert fra originalen 7. april 2011. Besøkt 5. juni 2013.

Eksterne lenker
---------------

* (de) Trykte publikasjoner av og om Werner Fabricius i VD 17

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |
En enkeltspent marineblå blazer. Legg merke til de karakteristiske knappene, som bør være i messing, sølv eller gull.
En **blazer**, eller **bleser**, er en herrejakke med opphav i en uniformsjakke i den britiske Royal Navy. En blazer er som oftest marineblå, men de finnes også i andre farver. Tradisjonelt sett er blazeren dobbelspent (har to rekker med knapper), men de senere årene har det også blitt populært med enkeltspente blazere. Andre distinkte trekk ved en blazer er sidelommer med klaff og eventuelt et broderi på brystlommen, der man ofte har en klubblogo o.l.

Bruksområder
------------

En blazer er en allsidig jakke, som kan brukes i mange forskjellige anledninger. Den er ikke like formell som dressjakken, men kan med det riktige tilbehøret passe også i mer formelle begivenheter som konfirmasjoner. Kombineres blazeren med en hvit t-skjorte og jeans passer den til anledninger som et uformelt utendørsselskap, samtidig som den kan kombineres med en stripete skjorte og et slips for en mer distingvert «look». Dobbeltspente blazere med messingknapper oppfattes etterhvert som gammelmodige og brukes mest av eldre herrer, mens en enkeltspent type *uten* messingknapper er mer moderne.

Opprinnelse
-----------

Historien sier at da dronning Victoria skulle inspisere fregatten HMS «Blazer» i 1837 fikk kapteinen sydd nye jakker til mannskapet slik at de skulle bli mer presentable i forbindelse med det fasjonable besøket. Han fikk sydd dobbeltspente jakker inspirert av en type losjakke, og piffet dem opp med uniformsknapper i messing. Resultatet ble såpass bra at dronningen ble så imponert at hun gjorde den nye jakketypen til offisiell uniform i marinen.

Referanser
----------

1. 1 2  Christensen, Mads (1999). *Absolutt mann*. Cappelen.
2. ↑  Bassil, James, red. (2007). *The Style Bible*. Harper Collins. s. 44.

Litteratur
----------

* Roetzel, Bernhard (2007). *En gentleman - håndbok i klassisk herremote*. Spektrum. ISBN 978-82-7822-582-0.

Eksterne lenker
---------------

* «DigitaltMuseum: Søk: 'blazer'». DigitaltMuseum. Besøkt 21. mai 2012.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
Guru Dattatreya
**Dattatreya** (दत्तात्रेय) er en gudeskikkelse i hinduismen. Spesielt for Dattatreya er at han anses som en inkarnasjon av Vishnu, men også dyrkes blant tilhengere av Shiva, og tilmed blant muslimske sufi-mystikere. Noen anser ham som en avatar av alle de tre hovedgudene *Shiva*, *Vishnu* og *Brahma*. Hans tilhengere finnes i svært ulike grupper av hinduer, blant brahminer og lavkaster og ikke minst blant sadhuer og tantrikere. 

Dattatreya avbildes med tre hoder og ledsages av fire hunder og ei ku. De tre ansiktene kan representere Shiva, Vishnu og Brahma. De kan også symbolisere fortid, nåtid og framtid eller tre bevissthetstilstander. De fire hundene sies å representere de fire vedaene. Siden de følger Dattatreya innebærer dette at han anses som hevet over vedaene. 

Dattareya antas å ha vært en historisk skikkelse, en asket som har vandret rundt i Nordindia. Dattatreya omtales i Ramayana og Mahabharata såvel som i en rekke puranaer og i en sein upanishade; *Dattatreya Upanishade*. I denne omtales han som en inkarnasjon av Vishnu samtidig som upanishaden avsluttes med en påkallelse av Shiva, *om nama shivaya*.

Dattatreyas søken etter moksha tok alle midler i bruk. Han skal ha spist kjøtt og nytt såvel alkohol som andre rusmidler. Han skal ha også ha omgitt seg med kvinner. Dattatreya knyttes til tantriske tradisjoner og dyrkes av asketer i den shivaittiske nath-tradisjonen.

Han dyrkes også som inkarnasjon av Vishnu blant lavkaster i Gujarat og Maharashtra.

Litteratur
----------

Dattatreya omtales på side XLVIII – L, i Rasmus Reinvangs innledning til antologien *Shiva – Endeliktets gud* (De Norske Bokklubbene, Oslo 2005). I samme bok side 204 – 215 er gjengitt *Den fries sang*, som tillegges Dattatreya

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |

| * v
* d
* r
Hinduisme |
| --- |
| Guder | Apsara • Brahma • Ganesha • Dattatreya • Hanuman • Kali • Krishna • Lakshmi • Mahadevi • Rama • Shanghyang Widi Wasa • Sarasvati • Sita • Shiva • Vishnu | Om/Aum er den helligste stavelsen i hinduismen. |
| Tekster | Vedaene • Rigveda • Upanishadene • Ramayana • Mahabharata • Bhagavadgita • Sutra • Puranaene |
| Lærere | Ramakrishna • Vivekananda • Sri Aurobindo • Swami Prabhupada • ISKCON • Maharishi Mahesh Yogi |
| Lære | Reinkarnasjon • Moksha • Om • Holi • Vedanta • Brahman • Karma • Maya • Samsara • Dharma • Kali Yuga • Lotusblomst |
| Liv | Divali • Hindutempel • Hindukalender • Mantra • Namaste • Prambanan • Pudsja • Rudraksha • Sadhu • Sanatan Mandir Sabha • Samsara • Tantra • Yoga • Kaste |
**Werner Freyberg** (født 29. juli 1902, død 15. januar 1973) var en tysk landhockeyspiller som deltok i de olympiske leker 1928 i Amsterdam.

Freyberg vant en olympisk bronsemedalje i landhockey under OL 1928 i Amsterdam. Han var med på det tyske laget som kom på tredjeplass i landhockeyturneringen bak India og Nederland. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Tyskland ble nummer to sin gruppe og møtte Belgia som ble nummer to i den andre gruppen. Bronsefinalen, som ble spilt 26. mai 1928 på Olympiastadion i Amsterdam med 23 400 tilskuere, vant Tyskland med 3-0. Freyberg spilte to kamper i OL-turneringen.

OL-medaljer
-----------

* Sølv 1928 Nederlands flagg Amsterdam - Bronse i landhockey Tysklands flagg Tyskland.

Eksterne lenker
---------------

* (en) Werner Freyberg – Olympedia Rediger på Wikidata

* (en) Werner Freyberg – Sports-Reference (OL-resultater – arkivert) Rediger på Wikidata

* (en) Werner Freyberg – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Blaster Master Zero 2*** er et plattformspill i *Blaster Master*-serien utviklet av Inti Creates. Det er oppfølgeren til *Blaster Master Zero*. Spillet kom ut i 2019 til Nintendo Switch og Windows, i 2020 til PlayStation 4 og 2021 til Xbox One.

Oppfølgeren, *Blaster Master Zero 3*, kom ut i 2021.

Handling
--------

Dette spillet ligner på det forrige spillet i serien, og spilleren skal igjen kontrollere SOPHIA for å utforske forskjellige miljøer eller beseirer motstandere ved å bruke stridsvognens forskjellige våpen. Spilleren kan også hoppe ut av stridsvognen, for å komme seg gjennom ulike passasjer eller dører.

Underveis kan spillere få tak i forskjellige oppgraderinger, som kan gi tilgang til forskjellige områder som tidligere var utilgjengelige. Historien fortsetter flere måneder etter hendelsene i Blaster Master Zero, hvor en ung oppfinner ved navn Jason Frudnick møtte en frosk-lignende skapning som han ga kallenavnet Fred.

Referanser
----------

1. ↑  «Inti Creates Reveals Blaster Master Zero 3 Game for PS4, Switch, PC». *Anime News Network* **(engelsk)**. Besøkt 5. desember 2022.
2. ↑  Nelson, Major (15. juli 2021). «Blaster Master Zero 2 Is Now Available For Xbox One And Xbox Series X|S». *Xbox Wire* **(engelsk)**. Besøkt 5. desember 2022.
3. ↑  Life, Nintendo (30. juli 2021). «Review: Blaster Master Zero 3 - A Masterful Conclusion To The Trilogy». *Nintendo Life* **(engelsk)**. Besøkt 5. desember 2022.

Eksterne lenker
---------------

* Offisielt nettsted Rediger på Wikidata
* (en) *Blaster Master Zero 2* på Steam Rediger på Wikidata

* (en) *Blaster Master Zero 2* hos MobyGames Rediger på Wikidata

* (en) *Blaster Master Zero 2* på OpenCritic Rediger på Wikidata

* (en) *Blaster Master Zero 2* hos Internet Game Database Rediger på Wikidata

Portal: Videospill
**Visus** er et mål på hvor små detaljer et øye er i stand til å oppfatte og kan gjerne defineres som «hvor stor avstand man må ha mellom to punkter for at man kan se at de er atskilt og ikke ett». Jo mindre avstand, desto bedre visus.

Hvordan visus måles
-------------------

Visus måles vanligvis på en Snellen-tavle med store symboler (som regel bokstaver) øverst og små symboler nederst. Fordi synsprøvetavlene har maksimal kontrast, svarte symboler på hvit bunn, gir dette et begrenset bilde av hvor godt vi ser. Våre naturlige omgivelser er jo mye mer kontrastfylt enn en prøvetavle.

Hvordan visus angis
-------------------

Visus angis enten:  

• med et desimaltall, fra ca. 0,01 til 1,5  

• med en brøk, for eksempel 1/60, 5/4, 6/18 eller 6/6  

• med fingertelling, for eksempel «fingertelling 2 meter»  

• med håndbevegelse, for eksempel «håndbevegelse ad oculi»  

• lyspersepsjon, for eksempel «klienten har lyspersepsjon»  

• Amaurose = total blindhet  

(Uttrykkene «fingertelling» og «håndbevegelse» blir i legenes epikriser ofte forkortelset til «fg.t» og «h.b.»)

I de tilfellene der visus er angitt med en brøk, angir telleren avstanden til prøvetavlen, mens nevneren angir på hvilken avstand en normaltseende ville ha lest den samme bokstaven. Visus 6/18 betyr derfor at man «ser på 6 meter det en normaltseende ville ha sett på 18 meter». Regner man ut brøken 6/18 får man fram visus angitt med desimaltall, 0,33. I denne måten å angi visus på, er visus 1,0 (6/6) ansett som normalt syn. Visus 1,0 betyr for eksempel at man på 50 cm avstand skal kunne lese en bokstav som er 0,73 mm høy og man skal kunne lese et bilskilt på 40 meters avstand.

Krav for førerkort
------------------

Visuskravet for å få førerkort er 0,5 (6/12). Det vil si at man skal kunne lese et bilskilt på 20 meters avstand. For å kunne lese vanlig avistekst er det som regel nødvendig med visus 0,33 (6/18) eller bedre.

Årsaker til redusert visus
--------------------------

Det er mange forhold som kan forårsake redusert visus. Den vanligste årsaken er normale Brytningsfeil (refraksjonsfeil), så som langsynthet,nærsynthet og astigmatisme. For å få et mål på beste visus må eventuelle brytningsfeil være korrigert. Når vi tester visus tester vi kun funksjonen i macula på netthinnen. Det kan være verdt å merke seg at en person kan være kategorisert som blind ifølge gjeldende definisjoner og likevel oppnå høy visus. For å danne seg et inntrykk av en persons totale synsevne er det også nødvendig å få kunnskap om vedkommendes synsfelt.

Referanser
----------

1. ↑  Førerkortforskriftens vedlegg 1 (helsekrav) § 2

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
***«Mine lengsler»*** er et skillingstrykk skrevet av Jens Zetlitz (1761–1821). Han er kanskje mest kjent for diktsamlingen «Poesier» som han ga ut i 1789. Det er ikke uten grunn han blir kalt for «Gledens sanger»; Han skrev flere drikkerviser og muntre selskapsvers, og satirer og komedier. Zetlitz var født i Stavanger, men gikk på skole i Bergen. Han reiste til København for å studere, og her ble han snart medlem av «Norske Selskab». I 1790 reiste han tilbake til Norge som prest.
Melodien til denne visa er tradisjonell.

Teksten
-------

**1.**Hvor saare lidet vil der til for lykkelig at være  

et muntert sind en piges smil en ven som gjør dig ære.  

En hytte som dig skjule kan sundt brød og kildens klare vand,  

saa megen visdom at du vil og bruger denne lære.  

  

**2.**Guld har sin glands og Magt sitt værd og rang vanærer ingen  

det er ret smukt at være lærd, men det er ikke tingen.  

Nei skjelve ei for daarens dom og tage dagen som den kom  

er meer enn guld og ære værd og det dig røver ingen.  

  

**3.**O naar jeg ved Elisas barm til kloden kunde sige:  

jeg har indsluttet i min arm o jord din bedste pige.  

Og saa en ven ved siden sad som saae sig i min Lykke glad  

jeg skulde skiønt forladt og arm ei eftere mere hige.  

  

**4.**Til eenlig dal jeg søgte hen min haand en hytte bygged  

som mig min pige og min ven indslutted og betrygged  

til frugtbarhed jeg jorden tvang og ved min sveed i hans godhet sang  

som throner høit i himmelen men mig min kreds betrygged.  

  

**5.**Jeg fader blev de kiære smaae på ømme knære jeg satte  

paa dem med samme øine saae som Gierrige på skatte.  

Jeg ledte efter Moders træk og kyste barnlig taare væk  

jeg jorden skiøn Gud god jeg saae som mig på jorden satte.  

  

**6.**Jeg sagde til den kielne tøs: Dyd er den største ynde.  

Og til den raske vevre knøs den største skam at synde.  

Jeg sagde til dem begge to bland livets torner roser gror  

af dydens kilde glæden øs og Gud skal efter ynde.

Litteratur
----------

* Prøysen, Elin (2007): *Sangene i våre hjerter*, Damm
**Mindre gressengfly** (*Mesapamea didyma*) er et insekt som tilhører familien nattfly (Noctuidae). Den er funnet nord til Sør-Trøndelag i Norge. Denne arten og større gressengfly (*Mesapamea secalis*) lar seg ikke sikkert skille på ytre kjennetegn; for å artsbestemme et individ med sikkerhet må man dissekere individets kjønnsorganer.

Utseende
--------

Et voksent individ av arten mindre gressengfly har et vingespenn som måler mellom 25 mm og 32 mm). Kroppen er kraftig. Fargen er mer eller mindre gråbrun; den kan variere meget fra individ til individ, fra ganske blek til nesten svart. Den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun. 

Mindre gressengfly er i gjennomsnitt litt mindre og gjerne litt mer monoton i fargen enn større gressengfly, men kan ikke sikkert skilles fra denne hverken på størrelse eller farge.

Levevis
-------

Man vet ikke sikkert hvordan mindre gressengfly lever og formerer seg, men trolig er den biologisk svært lik større gressengfly: arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i perioden medio juli – august.

Utbredelse
----------

Inntil nylig har arten blitt blandet sammen med større gressengfly, og det er uklart hvor vidt utbredt den egentlig er. Trolig finnes den over det meste av Europa, i Lilleasia og i Kaukasus. I Norge er den utbredt nord til Sør-Trøndelag, men den er trolig litt mindre vanlig enn større gressengfly.

Referanser
----------

1. ↑   Artsdatabanken takson-ID 47855, besøkt 13. september 2022[Hentet fra Wikidata]
2. 1 2 3 4  Mindre gressengfly i Artsdatabanken. Besøkt 4. oktober 2022.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: Mesapamea didyma
* *Mesapamea didyma* på UK moths

Eksterne lenker
---------------

* (en) *mindre gressengfly* i Encyclopedia of Life Rediger på Wikidata

* (en) *mindre gressengfly* i Global Biodiversity Information Facility Rediger på Wikidata

* (no) *mindre gressengfly* hos Artsdatabanken Rediger på Wikidata

* (sv) *mindre gressengfly* hos Dyntaxa Rediger på Wikidata

* (en) *mindre gressengfly* hos Fauna Europaea Rediger på Wikidata

* (en) *mindre gressengfly* hos NCBI Rediger på Wikidata

* (en) *Kategori:Mesapamea didyma* – bilder, video eller lyd på Wikimedia Commons Rediger på Wikidata
**Mount Schuyler** er et fjell med en høyde opp mot 1 435 moh utenfor nordøstenden av Detroit Plateau i Graham Land på Antarktishalvøya Det ligger over Russell West-breen i nord og Victorybreen mot sørøst. Fjellet er en del av isbreskillet mellom Bransfieldsundet og Prince Gustav Channel.

Fjellet er oppkalt etter den amerikanske diplomaten Eugene Schuyler (1840-1890) som undersøkte det bulgarsk aprilopprøret i 1876 og som var medforfattar av utkastene til den påfølgende Konstantinopelkonferansen i 1878.

Mount Schuyler ligger 2,28 km sør-sørvest for Sirius Knoll, 4,35 km vest for Antonov Peak og 9,35 km vest-nordvest for Mount Daimler i Trakiya Heights, 12,35 km nord-nordvest for Mount Reece i Kondofrey Heights og 12,06 km sør for Tinsel Dome.

Kilder
------

* Bulgarsk antarktisk stedsnavnregister. Bulgarias antarktiske stedsnavnskommisjon. (detaljer på bulgarsk, grunnleggende data in English)
* SCAR Composite Antarctic Gazetteer.

Portal: Antarktis

|  |  |
| --- | --- |
| Oppslagsverk/autoritetsdata | SCAR

 |
Norske Kongsberg Våpenfabrikk i 1910
Fabrique Nationale i Belgia
En **våpenprodusent** er et selskap som driver med produksjon av våpen.

Flere av dagens våpenprodusenter har opprinnelse fra helt tilbake til 1500- og 1600-tallet, som Beretta fra 1526 og Husqvarna fra 1689. Ellers så ble mange selskaper som fremdeles eksisterer etablert på 1700- og 1800-tallet, som J.P. Sauer & Sohn fra 1751, Remington Arms fra 1816, Webley and Scott fra 1834, og Swiss Arms fra 1853.

Kjente våpenprodusenter
-----------------------

* Norges flagg Kongsberg Våpenfabrikk
* Sveriges flagg Husqvarna
* Finlands flagg Sako
* Italias flagg Beretta
* Østerrikes flagg GLOCK
* Østerrikes flagg Steyr Mannlicher
* Tysklands flagg Mauser
* Tysklands flagg Heckler & Koch
* Belgias flagg Fabrique Nationale
* Tsjekkoslovakias flagg Česká Zbrojovka
* USAs flagg Browning Arms Company
* USAs flagg Colt's Manufacturing Company
* USAs flagg Magnum Research
* USAs flagg Remington Arms
* USAs flagg Smith & Wesson
* USAs flagg Winchester Repeating Arms
* USAs flagg SIG SAUER

Eksterne lenker
---------------

* (en) Firearms manufacturers – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND
 |
**Mindoro Nikkel** er Intex Resources nikkelprosjekt på øyen Mindoro i Filippinene. Mindoro Nikkel har potensial til å bli blant de største og mest kostnadseffektive nikkelprosjektene i verden. 

Konsesjonsområdet anslås å inneholde 221 millioner tonn malm med ca. 1% nikkelinnhold, eller vel to millioner tonn nikkel, med en anslått produksjon på 80 000 tonn årlig. Det er med andre ord et betydelig prosjekt som kan vare i mellom 20 og 50 år, avhengig av produksjonstakt. 

En rekke nikkelforekomster fra andre provinser på Filippinene er også mulige leverandører av nikkelmalm til Mindoro Nikkel-prosjektet. Mange nikkelforekomster på Filippinene er for små til egne utvinningsanlegg, men kan bli lønnsomme dersom malmen blir utvunnet på et sentralisert, moderne anlegg. Dette vil i tillegg forlenge Mindoro Nikkels levetid betraktelig og sikre økt verdiskaping fra filippinske reserver.

Nye analyser fra området viser at nikkelforekomstene kan være betydelig over de opprinnelige anslagene. Den oppdaterte ressursberegningen viser at den målte og indikerte nikkelressursen i Lower Kisluyan (del av Mindoro-feltet) har gått opp fra 56 mill. tonn til 92 mill. tonn sammenlignet med ressursberegning fra 2008. Dette representerer en økning på 64 % i ressursen, som nå klassifiseres som økonomisk drivverdig i henhold til internasjonale industristandarder.

Mindoro ligger omtrent 200 km sør for hovedstaden Manila, og hadde per 2000 en befolkning på 1 062 000 som i hovedsak livnærer seg på jordbruk, fiskeri og turisme.
Våpensamling med tyske skytevåpen
**Våpensamler** er en person som samler på våpen, eksempelvis skytevåpen, men også andre typer våpen.

Våpensamlere globalt
--------------------

Da de fleste land enten har forbud mot privat våpeneierskap eller har fritt våpeneierskap, eksisterer ikke det juridiske begrepet «våpensamler» i disse landene på samme måte som for eksempel i Norge. I USA har man en grunnlovsfestet rett til å eie og bære skytevåpen, og der er ikke begrensninger på hvor mange våpen man kan ha, derfor er det ikke skille mellom en våpensamler og en våpeneier. I Storbritannia er det meste av skytevåpen forbudt å eie, og dermed også våpensamlinger. Det er tillatt å eie eldre typer våpen uten restriksjoner på antall, så derfor er det ikke juridisk skille mellom samler og eier av disse våpnene.

Våpensamling i Norge
--------------------

I Norge er det begrensninger på hvor mange skytevåpen man kan eie, så ønsker man å ha flere våpen enn man har bruk for til jakt eller skytesport, må man ha en samletillatelse, og der kommer også betegnelsen våpensamler inn. Det er altså den norske lov som regulerer, og har skapt, det juridiske begrepet våpensamler.

### Kategorier

* Samlere av ikke-registreringspliktige skytevåpen (svartkruttvåpen produsert før 1890)
* Samlere av registrerte skarpe skytevåpen (må godkjennes spesielt av politiet)
* Samlere av plomberte (deaktiverte) skytevåpen (fritt omsatt)
* Samlere av blankvåpen (fritt omsatt unntatt stiletter, batangakniver og springkniver)

### Norsk lov

For å bli samler av registrerte skarpe skytevåpen må man etter år 2000 være medlem i Norsk Våpenhistorisk Selskap (**NVS**) og ha tillatelse av politiet. Samlingen må være begrenset innenfor ett spesifikt historisk, geografisk eller tidsbegrenset område, eller en kombinasjon av disse. 

Våpensamling styres av våpenloven og våpenforskriften § 16:

> Etter søknad med spesifikasjon av våpen og våpentyper samlerområdet omfatter, kan politimesteren gi tillatelse til å bli godkjent samler av skytevåpen og ammunisjon. Dersom samlerområdet omfatter skytevåpen som er forbudt etter § 5, § 6 eller § 7, skal søknaden avgjøres av Politidirektoratet. Godkjent samler kan av politimesteren gis tillatelse til å erverve og inneha skytevåpen til samling innenfor et definert og våpenhistorisk begrunnet samlerområde. Søker skal tilfredsstille kravene til edruelighet, pålitelighet, skikkethet og alder som nevnt i § 10. I tillegg kan søker pålegges å demonstrere tilfredsstillende kyndighet i å håndtere våpen. Tillatelse til erverv og innehavelse av skytevåpen til privat samling kan kun gis til medlem av godkjent våpensamlerorganisasjon, jf. § 24. 
> 
> 
> Lovdata - Våpenforskriften § 16
> 
>

Referanser
----------

1. ↑  Våpenforskriften § 16
**Sophie Alour** (født 24. desember 1974 i Quimper) er en fransk jazzmusiker (tenorsaksofon, sopransaksofon, klarinett, bassklarinett, fløyte, komposisjon).

Biografi
--------

Sophie Alour (Révélation Jazz à Juan 2005)
Alour begynte å lære klarinett i en alder av 13 år, på musikkskole i Quimper. Da hun var 19 år begynte hun å spille saksofon, som hun hovedsakelig har lært autodidactict, supplert med kurs på CIM i Paris, og IACP. 

I 2000 var hun med å etablere "Vintage Orchestra", med Fabien Maria, Thomas Savy, Jerry Edwards og Yoann Loustalot (albumet *Thad* 2005). I 2001 grunnla hun en sekstetten med Stéphane Belmondo og spilte i bandet "Manita" med Jean-Daniel Botta. I et big band, med Christophe Dal Sasso som ga ut albumet *Ouverture* (med Stéphane og Lionel Belmondo, som dukket opp på Nocturne) og spilte på Festival i Marciac i 2004 med kvartetten, til Rhoda Scott (som spilte inn *Lady Quartet* Live-opptak i *Sunset* i (2009, og på Jazz à Vienne 2010). I samme år spilte hun på festivalen Jazz à Vienne,var med på et prosjekt med Aldo Romano og spilte i et storband med Wynton Marsalis.

I 2005 ga hun ut sitt første soloalbum *Insulaire* på Nocturne, hovedsakelig med egne komposisjoner, og med gitarist Hugo Lippi, Emmanuel Bex , Stéphane Belmondo på laget. I Elektro-Big med Benjamin Roy kom *DJ Killer* og *Be Where You Are* (2006), med pianist Alexandre Saada. I 2007 fulgte albumet "Uncaged" med pianisten Laurent Coq, gitaristen Sébastien Martel, Yoni Zelnik på kontrabass og Karl Jannuska på trommer. I 2010 lanserte hun sitt trioalbum, *Opus 3* , 2012 kvintettalbum *La géographie des rêves* (med Stéphan Caracci vibrafon, Yoann Loustalot trompet og flugel horn, Alour på bassklarinett, klarinett og tenor saksofon, Nicolas Moreaux og Frédéric Pasqua trommer). I 2011 spilte hun på  albumet *Prétextes* av Christophe Dal Sasso. 2014 kom albumet *Shaker* med organisten Frederic Nardin og trommeslageren Frédéric Pasqua.

I 2007 ble hun tildelt den franske Django d’Or talentprisen.

Referanser
----------

1. ↑  Bilawsky, Dan (4. juli 2014). «Sophie Alour: Shaker». AllAboutJazz.com. Besøkt 28. februar 2018.

Eksterne lenker
---------------

* (fr) Offisielt nettsted Rediger på Wikidata

* (en) Sophie Alour – kategori av bilder, video eller lyd på Commons Rediger på Wikidata
* (en) Sophie Alour på Discogs Rediger på Wikidata

* (en) Sophie Alour på MusicBrainz Rediger på Wikidata

* (en) Sophie Alour på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |
Solnedgang bak Mount Tamalpais
Nordsiden av Mount Tamalpais
**Mount Tamalpais** er en fjelltopp i Marin County, California. Fjellet er godt synlig fra San Francisco. Store deler av Mount Tamalpais er vernet som Mount Tamalpais State Park, Marin Municipal Water District og National Park Service-området Muir Woods nasjonalmonument.

Mount Tamalpais er den høyeste toppen i Marin Hills som er en del av de nordlige kystområdene i California. Vesttoppen, som er det høyeste punktet, hvor det står en radarkuppel i dag, er 785 moh. Den var på over 792 m før toppen ble flatet ut for byggingen av radarstasjonen. Østtoppen er 784 moh. 

Navnet *Tamalpais* ble registrert første gang i 1845. Det kommer fra Miwok-stammens navn på dette fjellet, *támal pájiṣ*, bokstavelig talt «vest-toppen».

Fjellet er nevnt i Californias nasjonalsang «I Love You, California». Beat-forfatteren Jack Kerouac har skrevet om Mount Tamalpais i *The Dharma Bums* (1958).

Referanser
----------

1. ↑  "Mount Tamalpais-West Peak, California"; peakbagger.com
2. ↑  Callaghan, Catherine. (1970). *Bodega Miwok Dictionary*. University of California Publications in Linguistics 60.

Eksterne lenker
---------------

* (en) Mount Tamalpais – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
En sarod.
En **sarod** er et indisk klimpreinstrument som trolig er utviklet fra senya-rebaben, et indisk/persisk instrument som ble spilt i India frem til 1800-tallet. Saroden er et lutt-liknende instrument med kropp av ett emne av indisk mahogny eller teak med gripebrett av stål uten tverrbånd. Kroppen av instrumentet er trukket med geiteskinn, og stolen står i press mellom strengene og geiteskinnlokket. Saroden har fire spillestrenger, seks rytme- og grunntonestrenger og 15 resonansstrenger. En klimprer på strengene med en «djaba» – et plekter laget av kokosnøtt.

Sarod-liknende instrumenter kan sees i utskjæringer fra det første århundret av den moderne tidsregninga i Champa-tempelet og på veggmalerier i Ajanta-grottene. Det likner også på rababar fra Afghanistan og Kashmir. Saroden ble endret av Amir Khusru på 1200-tallet. I moderne tid har ustad Ali Akbar Khan innført endringer av instrumentformen for å bedre lydkvaliteten.

Kjente sarodspillere er Ali Akbar Khan, Sharan Ranene og Amjad Ali Khan.

Eksterne lenker
---------------

* «Alt» om saroden fra sarod.com
* Sharan Ranenes nettsted
* Ali Akbar Khans nettsted
* Sarodens opprinnelse og alder

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Mount Rittmann** er en om lag 8 x 5 km stor kaldera (vulkansk krater) som ligger på Antarktisplatået, like øst for Aviatorbreen og ved toppunktet til Icebreakerbreen i Mountaineer Range i Victoria Land. Den ligger rundt 90 km sørøst for Mount Overlord og nord for Mount Brabec, og reiser seg gradvis til en høyde av mellom 2 400 og 2 600 meter over havet. 

Kalderaen har blitt datert av forskere til å være mellom omkring 0,07 og 4 millioner år gammel. Fumaroleaktivitet kan ses på kanten av kalderaen, og resultatet av tidligere vulkansk aktivitet er lett synlig her. Aktive fumaroler, oppvarmet bakke og mindre is- og snøkoller finnes ved toppen. 

Mount Rittmann ble navngitt av italienere 17. juli 1997 etter den sveitsiske vulkanologen Alfred Rittman (1893–1980), som skrev det klassiske verket *Volcanoes and their Activity* i 1962.

Topografisk kart over Mountaineer Range (skala 1:250 000) fra USGS. Mount Rittmann er ikke merket på kartet.

Se også
-------

* Liste over vulkaner i Antarktis

Referanser
----------

1. 1 2 3   **(engelsk)**. Smithsonian Institution. Besøkt 1. mai 2015.  Manglende eller tom `|tittel=` (hjelp); `|artikkel=` ignorert (hjelp)
2. 1 2 3  John Stewart (2011). *Antarctica: An Encyclopedia*. 2 (2 utg.). McFarland. s. 1304. ISBN 978-0786435906.

Eksterne lenker
---------------

* Mount Rittmann. *Global Volcanism Program*. Smithsonian Institution. (engelsk)

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** SCAR

 |
Sarpang i mørk lilla
**Sarpang** (eller *Geylegphug, Gaylegphug* eller *Gelephu (Sarbhang)*)er et av de 20 dzongkhag (fylkene) i Bhutan. Fylket ligger i de fruktbare sydvendte skråningene som utgjør en utypisk lavlandsdel av landet. Høyde over havet varierer fra 200 til 3600 moh.

Fylkeshovedstaden Sarpang har i lang tid vært en markedsplass for handel mellom India og de sentrale fylkene i Bhutan. De fruktbare åssidene, og nærheten til markedene i India, gjør at landbruket i fylket har gode vilkår. Vanlige produkter er kardemomme, appelsiner, sitroner, guava, ingefær, bananer, mango og betel.

Gewog
-----

Sarpang består av 14 *underdistrikt* eller *gewog*:

* Bhur Gewog
* Chhuzagang Gewog
* Dekiling Gewog
* Doban Gewog
* Gelephu Gewog
* Hilley Gewog
* Jigmechhoeling Gewog
* Lhamoy Zingkha Gewog[*død lenke*]
* Nichula Gewog
* Sarpangtar Gewog
* Senghe Gewog
* Serzhong Gewog
* Taklai Gewog
* Umling Gewog

Eksterne lenker
---------------

* Bhutan Portal: Sarpang Dzongkhag[*død lenke*]

  


| * v
* d
* r
Dzongkhag (fylker) i Bhutan |
| --- |
| Bumthang **·** Chukha **·** Dagana **·** Gasa **·** Haa **·** Lhuntse **·** Mongar **·** Paro **·** Pemagatshel **·** Punakha **·** Samdrup Jongkhar **·** Samtse **·** Sarpang **·** Thimpu **·** Trashigang **·** Trashiyangtse **·** Trongsa **·** Tsirang **·** Wangdue Phodrang **·** Zhemgang | Bhutans flagg |
| ISO 3166-2:BT |

|  |  |
| --- | --- |
| Oppslagsverk/autoritetsdata | GeoNames
 |
«Studielån» har flere betydninger.
Et **studielån** er en type lån beregnet på å hjelpe studenter med å betale for høyere utdanning og de tilknyttede avgifter, slik som skolepenger, bøker og utstyr, og boutgifter. Det kan skille seg fra andre typer lån ved at renten kan være betydelig lavere og tilbakebetalingsplanen kan vente mens studenten fortsatt er på høyskolen eller universitetet.

I USA
-----

I USA, er det to typer studielån: føderale lån og private studielån, som inkluderer statstilknyttede nonprofit og institusjonelle lån gitt av skoler. De aller fleste studielån er føderale lån. Føderale lån kan være "subsidiert" eller "usubsidiert". Studielån kan tilbys som det av en total pakke med finansiell støtte som også inkluderer stipend. Mens renten for de fleste forretningsinvesteringer er fradragsberettiget, er studielånrente generelt ikke fradragsberettiget.

Referanser
----------

1. ↑  Consumer Financial Protection Bureau. (2012) Private Student Loans. Se også: Report Details Woes of Student Loan Debt. *NYT*.
**Studiestræde** er en gate i Pisserenden i Indre By i København. Gaten er ca. 600 meter lang og går fra Bispetorvet i øst mot Axeltorv.

Gaten het opprinnelig Rådhusstræde fordi bygningen på hjørnet av Nørregade har vært byens rådhus. Bygningen fungerer nå som bispegård. Gården ble overdratt til Københavns Universitet i 1479 og ble deretter kalt Studiegården og da skiftet gaten navn til Studiestræde.

Studiestræde har hatt flere prominente innbyggere opp gjennom tidene. I nr. 31 bodde Christian Sørensen som oppfant verdens første typografiske settemaskin og i professorgården i nr. 6 hadde Hans Christian Ørsted sitt kjemiske laboratorium fra 1823. Jacob Jacobsen Dampe, bodde i nr. 3 fra 1790.

Referanser
----------

1. ↑  «Om Studiestræde 31 hos Pisserenden». Arkivert fra originalen 10. august 2016. Besøkt 9. mai 2011.
2. ↑  «Om Studiestræde 6 hos Pisserenden». Arkivert fra originalen 3. januar 2017. Besøkt 9. mai 2011.
3. ↑  «Om Studiestræde 3 hos Pisserenden». Arkivert fra originalen 3. januar 2017. Besøkt 9. mai 2011.

Portal: Danmark
Sankt Ibbs kirke ved Kyrkbacken hvortil Tycho Brahe donerte et alter
Kart over Øresund med Ven avmerket
**Ven** (dansk: *Hven*, tidligere også *Hveen*) er en svensk øy i Øresund mellom Sjælland og Skåne. 

Den har 371 innbyggere og et areal på 7,5 km². Administrativt ligger øya under Landskrona kommune, i det meste av dansketiden var den underlagt Sjælland. Det finnes tre mindre bebyggelser: Bäckviken, Norreborg og Kyrkbacken.

Øya er mest kjent for astronomen Tycho Brahe, som fikk øya som len av kong Frederik II. Her bygget han sitt slott (Uranienborg) og sitt stjerneobservatorium (Stjerneborg) i siste halvdel av 1500-tallet, hvor han blant annet virket sammen med søsteren Sophie Brahe, og mottok verdens ledende astronomer, helt til kong Christian IV forviste ham. 

Det finnes lite igjen av observatoriene, men den nedlagte Allehelgenskirken er blitt omdannet til Tycho Brahemuseum, og nede i ruinene av Stjerneborg kan man oppleve et multimedishow som forsøker å gi et tidsbilde av den berømte astronoms tid. 

Andre severdigheter er Skt. Ibbs kirke, restene av Tycho Brahes papirmølle samt spritdistilleriet i Backafallsbyn. Det er ferjeforbindelse til Landskrona, Helsingborg og København. 

Historisk har øya vært dansk, men ble svensk ved freden i Roskilde i 1658, en avståelse som ble bekreftet ved fredsslutningen i København i 1660.

Referanser
----------

1. ↑
2. ↑

Eksterne lenker
---------------

* (en) Ven (Oresund) – kategori av bilder, video eller lyd på Commons Rediger på Wikidata

* (en) Ven – galleri av bilder, video eller lyd på Commons Rediger på Wikidata
* Hven på sydsverige.dk
* Tycho Brahemuseet på Hven
* Landskrona.se og Ven

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** VIAF **·** BNF **·** BNF (data) **·** LIBRIS **·** GeoNames
 |
***En riktig ung jente*** (originaltittel: *Une vraie jeune fille*) er en fransk film regissert og skrevet av Catherine Breillat med hennes fjerde roman *Le Soupirail* som litterært forelegg.

Handling
--------

Alice Bonnard er en 14 år gammel jente som bor ved et internat i Frankrike, men som kommer tilbake til sitt hjem i Landes-skogen sommeren 1963. Faren hennes ansetter en ung mann ved navn Jim, som Alice umiddelbart blir forelsket i. 

Alice har en grafisk seksuell fantasi hvor Jim binder henne fast med piggtråd, og forsøker å plassere en meitemark inn i skjeden hennes. Men når meitemarken ikke får plass, river Jim den i små biter og legger dem i hennes kjønnshår. Filmen følger Alice sitt begjær og fantasier, med den kvinnelige seksualiteten.

Forbud
------

Filmen vakte oppmerksomhet på grunn av grafiske sex-scener som blant annet inkluderte at at skuespillerinne viste Charlotte Alexandra bryster og vulva, samt de mannlige skuespilleres erigerte peniser.

Dette førte til at filmen ble forbudt i en rekke land og ikke fikk vanlig kino-premiere i Frankrike og Norge før i 2000, selv om den ble laget i 1976.

Referanser
----------

1. ↑  «filmen på filmweb.no» **(norsk)**. Besøkt 1. juni 2016.

Eksterne lenker
---------------

* (en) *En riktig ung jente* på Internet Movie Database Rediger på Wikidata

* (en) *En riktig ung jente* på AllMovie Rediger på Wikidata

* (fr) *En riktig ung jente* på Allociné Rediger på Wikidata

* (nl) *En riktig ung jente* på MovieMeter Rediger på Wikidata

* (en) *En riktig ung jente* på Turner Classic Movies Rediger på Wikidata

* (en) *En riktig ung jente* på Rotten Tomatoes Rediger på Wikidata

* (en) *En riktig ung jente* på Metacritic Rediger på Wikidata
**Ven Conmigo** (norsk: Bli med meg) er den første offisielle singelen fra den puertoricanske reggaetonartisten Daddy Yankee, sammen med bachataartisten Prince Royce, fra Daddy Yankees sjette studioalbum, *Prestige* (2012). Singelen ble utgitt for radio 12. april 2011, og for digital nedlasting 19. april 2011. Sangen er produsert av Musicólogo og Menes (Los de La Nazza).

Musikkvideo
-----------

Musikkvideoen for Ven Conmigo ble filmet i Miami, og ble regissert av Carlos Pérez.

Videon hadde premiere 3. juni 2011. I videoen befinner Daddy Yankee og Prince Royce seg i et lagerhus sammen med dansende kvinner. Musikkvideon var en av de mest sette videoene på YouTube dagene etter premieren.

Remix
-----

En engelsk versjon av sangen ble spilt inn. Den har med R&B/Latin-sangeren Elijah King og Adrienne Bailon i tillegg til Daddy Yankee og Prince Royce. Teksten er skrevet av Ne-Yo og Daddy Yankee.

Se også
-------

Lovumba (Daddy Yankee)

Eksterne lenker
---------------

* Daddy Yankees offisielle hjemmeside
* Offisiell musikkvideo på YouTube
***Taiping guangji*** (tradisjonell kinesisk: 太平廣記, pinyin: *Tàipíng Guǎngjì*, på engelsk gjerne kalt «Extensive Records of the Taiping Era») er en samling fortellinger kompilert under Li Fangs redaksjon og første gang utgitt i 978. Verket er inndelt i 500 bind (*juan* 卷 – vesentlig mindre omfangsrike enn vestlige bokbind) og består av rundt tre millioner kinesiske skrifttegn.

Verket består av rundt syv tusen fortellinger utvalgt fra over tre hundre bøker og noveller fra Han-dynastiets til det tidlige Song-dynastiets tid. Noen av dem er historiske eller naturalistiske anekdoter. Historisiteten er gjerne tvilsom slik at fortellingene må leses som fiksjon selv om det er en del historiske elementer i dem. Emnene er for det meste knyttet til det overnaturlige, og berører blant annet buddhistiske og taoistiske prester, udødelige, åndevesener og guddommer. Det er medtatt en rekke fortellinger fra Tang-tiden som i utgangspunktet var frittstående litterære verker.

Litteratur
----------

* Charles E. Hammond: «T'ang Legends: History and Hearsay», i *Tamkang Review* 20.4 (summer 1990), s. 359-82.
* Cheng Yizhong: "Taiping Guangji" ("Extensive Records of the Taiping Era "). *Encyclopedia of China* (Chinese Literature Edition), 1st ed.

|  |  |
| --- | --- |
| Oppslagsverk/autoritetsdata | BNF **·** BNF (data)
 |